A Maria

Oh cantu prestu tinde ses andada
dae su mundu o bona sorre mia,
sa cumpagna gentile e preferia
de cudda prim’edade delicada.

Nessunu cunfidanzia mi dada,
comente mi daias e daia;
e como pius de prima ti cheria
in custa vida d’iras turmentada.

Ue sun cuddos giogos, sos isperos,
comente teniamus s’abitudine,
de fagher in s’edade frisca e pura?

Cando fàlana serios sos seros
de’amento e piango in solitudine
sa tua abbandonada sepultura.